Trump-vertrouelinge byt vas oor Britse spioenasie-aantygings – praag.co.za — 20 jaar jonk!
Beskuldigings is na vore gebring deur Regter Andrew Napolitano asook deur die Withuis se woordvoerder, Sean Spicer. En nou het ‘n ander Trump-man uitgekom en gesê die GCHQ het Trump Tower namens Barack Obama afgeluister.
Breitbart het berig dat Obama Trump met behulp van Britse intelligensie tydens die Amerikaanse verkiesingsveldtog afgeluister het.
Beide Regter Napolitano en Roger Stone, ‘n Trump-vertroueling, het gesê dat die Britse regering betrokke is. Stone het aan die DailyMail.com gesê “ten spyte van die vinnige ontkennings,” glo hy “Regter Napolitano is korrek”.
“My eie bronne hoog in die Tory-regering, wat nogal mag het, het my verseker dat daar spioenasie deur die Britte was,” sê Stone.
Intussen blyk dit dat die Britse kabinet die bedanking van die huidige direkteur van die GCHQ, Robert Hannigan skielik aanvaar het, vir “persoonlike redes”. Die Sunday Times het berig dat hy vervang gaan word deur die huidige direkteur van die MI5, Jeremy Fleming.
Die verhoudings tussen Londen en Washington het ietwat versuur, met die Trump-administrasie wat raakgesien het hoe hul Britse bondgenote met die anti-Trump skaduregering heul.
Hannigan se skielike bedanking – hy het personeel net enkele ure voor die besluit openbaar gemaak is ingelig – lyk inderdaad of dit verband hou met Britse kommer in die nasleep van Donald Trump se verkiesing tot president.
Die GCHQ is gedwing om in die openbaar te reageer na President Trump se beskuldig dat die agentskap sy fone afluister. In ‘n seldsame en ongekende skuif, het GCHQ die eise as “nonsens” en “belaglik” afgemaak, iets wat hul nooit gewoonweg sou doen nie.
In Oktober 2016, is GCHQ – sowel as MI6 en MI5 – veroordeel omdat hulle kommunikasiedata en grootmaat persoonlike datastelle versamel het op ‘n onwettige manier. Hulle het “versuim” om met die Europese Konvensie oor Menseregte rekening te hou.
Skrywer praagGepubliseer op 22 Maart 2017 22 Maart 2017 Kategorieë Internasionale nuus, NuusSleutelwoord GCHQ, meeluistering, Obama, spioenasie, Trump, vk
Vorige Vorige artikel: Le Pen stormloop verwarde Macron in TV-debat
Volgende Volgende artikel: Tillerson kondig nuwe plan aan vir Sirië en Irak